Yleisurheilun maailmanmestaruuskilpailut 2005
Tulokset > Naiset > Kenttälajit

| Laji | Kultaa | Kultaa | Hopeaa | Hopeaa | Pronssia | Pronssia |
| --- | --- | --- | --- | --- | --- | --- |
| Korkeushyppy | Kajsa Bergqvist  Ruotsi | 202 kk | Chaunte Howard  Yhdysvallat | 200 PB | Emma Green  Ruotsi | 196 PB |
Korkeushyppy: Kajsa Bergqvist otti ensimmäisen ulkoratojen maailmanmestaruutensa kauden kärkituloksella 202. Hän teki vielä kisan ratkettua kolme yritystä uudesta maailmanennätyskorkeudesta 210. Yhdysvaltojen Howard voitti hopeaa tuloksella 200 ja Ruotsin Emma Green pronssia ennätyksellään 196. Suomen Hanna Mikkonen jäi karsintoihin tuloksella 180. Karsinnat Loppukilpailu
| Seiväshyppy | Jelena Isinbajeva  Venäjä | 501 WR | Monika Pyrek  Puola | 460 | Pavla Hamáčková  Tšekki | 450 |
Seiväshyppy: Venäjän Isinbajeva varmisti maailmanmestaruutensa jo kolmannella hypyllään. Puolan Pyrek ylitti ainoana 460 ja sai hopeaa, Tšekin Hamáčková saavutti pronssia ylitettyään 450 ensimmäisellä yrityksellään. Kilpailun lopuksi Isinbajeva ylitti toisella yrityksellään uuden maailmanennätyskorkeuden 501. Hän ansaitsi palkintorahaa maailmanmestaruudesta 60 000 dollaria sekä maailmanennätyksestä lisäksi 100 000 dollaria. Karsinnat Loppukilpailu
| Pituushyppy | Tianna Madison  Yhdysvallat | 689 PB | Eunice Barber  Ranska | 676 | Yargeris Savigne  Kuuba | 669 |
Pituushyppy: Vesisateessa käydyssä loppukilpailussa ensimmäisen kierroksen paras oli Venäjän Tatjana Kotova 676 kantaneella hypyllään. Toisella kierroksella Yhdysvaltain Tianna Madison hyppäsi 669 ja nousi toiseksi. Kolmannella kierroksella Kotova paransi tulostaan 679:ään ja Ranskan seitsenottelun hopeamitalisti Eunice Barber nousi toiseksi 670 kantaneella hypyllään. Viidennellä kierroksella Madison hyppäsi uuden ennätyksensä 689, joka riitti maailmanmestaruuteen. Barber paransi vielä viimeisellä kierroksella tulostaan, mutta jäi kolmanneksi. Suomen Natalia Kilpeläinen ei päässyt finaaliin. Tatjana Kotova hylättiin vuonna 2013 kun hänen kisoissa antamansa dopingnäyte tutkittiin uudelleen ja siinä oli merkkejä dopingin käytöstä. Karsinnat Loppukilpailu
| Kolmiloikka | Trecia Smith  Jamaika | 15,11 kk | Yargelis Savigne  Kuuba | 14,82 PB | Anna Pjatyh  Venäjä | 14,78 |
Kolmiloikka: Ennakkosuosikki Venäjän Tatjana Lebedeva jätti loppukilpailun väliin akillesjännevamman vuoksi. Jamaikan Trecia Smith hallitsi loppukilpailua hypäten sen kolme pisintä hyppyä. Suomen Natalia Kilpeläinen oli karsintojen 21. tuloksellaan 13,66. Karsinnat Loppukilpailu
| Kuulantyöntö | Olga Rjabinkina  Venäjä | 19,64 | Valerie Vili  Uusi-Seelanti | 19,62 | Nadine Kleinert  Saksa | 19,07 |
Kuulantyöntö: Kilpailun alkuperäinen voittaja Valko-Venäjän Nadzeja Astaptšuk hallitsi kuulakilpailua. Hän työnsi jo ensimmäisellään 20,30. Astaptšukin kaikki neljä mitattua työntöä olivat yli 20-metrisiä, ja hän olisi voittanut niistä jokaisella. Päivän parhaaksi tulokseksi jäi viimeisellä kierroksella saatu 20,51. Astaptšuk jäi kiinni dopingista kisoissa otetuista näytteistä myöhemmin tehdyissä testeissä ja IAAF hylkäsi hänen suorituksensa vuonna 2014. Karsinnat Loppukilpailu
| Kiekonheitto | Franka Dietzsch  Saksa | 66,56 SB | Natalja Sadova  Venäjä | 64,33 | Věra Pospíšilová-Cechlová  Tšekki | 63,19 |
Kiekonheitto: Saksan Franka Dietzsch johti kilpailua ensimmäisestä kierroksesta lähtien. Hän heitti kilpailun neljä pisintä kaarta. Venäjän Natalija Sadova voitti MM-hopeaa ensimmäisen kierroksen heitollaan 64,33 ja Tšekin Věra Pospíšilová-Cechlová saavutti MM-pronssia neljännellä kierroksella syntyneellä tuloksellaan 63,19. Karsinnat Loppukilpailu
| Moukarinheitto | Yipsi Moreno  Kuuba | 73,08 | Tatjana Lysenko  Venäjä | 72,46 | Manuela Montebrun  Ranska | 71,41 |
Moukarinheitto: Venäjän Tatjana Lysenko lähti loppukilpailuun ennakkosuosikkina, sillä hän oli heittänyt heinäkuussa 2005 uuden maailmanennätyksen. Kolmen heittokierroksen jälkeen johdossa oli Kuuban hallitseva maailmanmestari Yipsi Moreno. Neljännellä kierroksella Ranskan Manuela Montebrun siirtyi kilpailun kärkeen tuloksella 71,41. Viidennellä kierroksella Moreno siirtyi johtoon heitettyään 73,08. Venäjän hallitseva olympiavoittaja Olga Kuzenkova vastasi heittämällä 74,03, jonka jälkeen Lysenko nousi kolmanneksi tuloksellaan 72,46. Kilpailun viimeisellä kierroksella Kuzenkova heitti vielä 75,10. Kilpailun alun perin voittanut Kuzenkova hylättiin vuonna 2013 kun hänen kisoissa antamansa dopingnäyte tutkittiin uudelleen ja siinä oli merkkejä dopingin käytöstä. Karsinnat Loppukilpailu
| Keihäänheitto | Osleidys Menéndez  Kuuba | 71,70 WR | Christina Obergföll  Saksa | 70,03 ER | Steffi Nerius  Saksa | 65,96 |
Keihäänheitto: Kuuban Osleidys Menéndez heitti ensimmäisellä heitollaan uuden maailmanennätyksen, joka riitti kilpailun voittoon. Saksan Christina Obergföll heitti toisellaan uuden Euroopan ennätyksen 70,03 ja voitti hopeaa. Saksan Steffi Nerius oli kolmas. Suomen Paula Tarvainen sijoittui kilpailussa kuudenneksi ensimmäisen kierroksen tuloksellaan 62,64. Mikaela Ingberg oli yhdeksäs. Karsinnat Loppukilpailu
| Seitsenottelu | Carolina Klüft  Ruotsi | 6887 SB | Eunice Barber  Ranska | 6824 | Margaret Simpson  Ghana | 6375 |
Seitsenottelu: Klüft ja Barber kävivät tiukan kamppailun kilpailun voitosta. Avauspäivän jälkeen Barber johti kilpailua kahdella pisteellä, mutta toisena kilpailupäivänä Klüft nousi kärkeen ennen viimeistä lajia, 800 metrin juoksua. Barber juoksi päätöslajissa rohkeasti ja oli vielä 600 metrin kohdalla kiinni voitossa, mutta kangistui lopussa ja Klüft vei mestaruuden. Pronssista käytiin myös kova kamppailu, joka päättyi Ghanan Margaret Simpsonin voittoon. Suomen Tiia Hautala joutui jäämään pois kilpailusta loukkaantumisen takia. Hautala ilmoitti samalla lopettavansa uransa. Lopputulokset